In Christo et nomine, sancti Stephani Divionensis, ego Vuarnerius, humilis decanus, nec non et ceteri canonici ibidem Deo famulantium, emptores legitimi: nos vero Eurardus et Madalgeldis et filius ipsius femine Vuarnerius nomine, venditores vendidimus vobis constat et ita vendidimus petiola de vinea, de terra arabile que est sita in pago Oscarense, in centena Roringorum in villa Intrulco. Et habet terminationes de ambobus lateribus et uno fronte ratio sancti Stephani. Ex alio fronte predicti venditores tenent. Et habet in longum perticas agripedales VIII, per transversum perticas II. Infra istas terminationes vel perticationes totum ad integrum vobis vendimus, tradimus atque transfundimus et accepimus a vobis precium sicut inter nos convenit et nobis bene complacuit valente in argente solidos I; de nostram iure et dominatione, a die presenti in vestram tradimus potestate, et dominatione, iure perpetuo ad possidendum, nullo contradicente. Si quis vero, quod futurum esse non credimus, si nos ipsi aut ullus de heredibus nostris vel proheredes seu quislibet ulla aposita persona contra hanc venditionem venire aut calumpniare voluerit, non valeat evindicare quod nequiter repetit, sed insuper eis cui litem impresserit, uncias II de auro componat, et sua repeticio nil valeat. Et hec venditio omni tempore firma et stabilis permaneat, stipulatione subnixa. Actum infra Ecclesia sancti Stephani Divionensis. Signum Euvrardi et uxore sua Madalgeldis et filio eiusdem femine Vuarnerio qui hanc venditionem fecerunt et firmare rogaverunt. Signum Almarico. Signum Bernardi. Signum Iasmo. Signum Martino. Signum Electeo et Teutfredo presibtero. Ego Constantius exiguus levita rogatus scripsi et subscripsi. Datavi die Sabbato III kalendas Maij, Indictione X anno I regnante Ludovico rege.